અમદાવાદ: ૪૨ દિવસથી દેશભરના જ્વેલર્સ એક્સાઇઝના મુદ્દા સહિતની માગણીઓને લઇને અનિશ્ચિત મુદતની હડતાળ પર ઊતર્યા હતા. દરમિયાન ઓલ ઇન્ડિયા જ્વેલર્સ એસો.ના અગ્રણીઓ દ્વારા સરકાર સાથે પાછલા કેટલાક સમયથી ચાલી રહેલી વાટાઘાટો ફળદાયી લાગતાં શહેર સહિત રાજ્યના અગ્રણી જ્વેલર્સ એસોસિયેશને હાલ પૂરતી અનિશ્ચિત મુદતની હડતાળ સ્થગિત કરવાનો નિર્ણય કર્યો છે. શહેરના જ્વેલરી બજાર આવતી કાલના ગુરુ પુષ્ય નક્ષત્ર પૂર્વે ફરી એક વખત ધમધમતાં જોવા મળ્યાં હતાં. આજે શહેરના પૂર્વ અને પશ્ચિમ વિસ્તારના સોના-ચાંદીના મોટા ભાગનાં બજાર ખૂલેલાં જોવા મળ્યાં હતાં.